
讘讘讗 讘转专讗 注讚 注"讘 - 驻讬专讜砖 砖讟讬讬谞讝诇抓

讘专 讗诪讜专讗讬 诇讗转讜讬讛 [讬专讚 讗诪讜讚讗讬 诇讛讘讬讗 讗讜转讜] 讗转 讛讗专讙讝 讛讝讛, 讜专讙砖 [讜专讙讝] 讛讚讙 讜讘注讬 诇砖诪讟讬讛 诇讗讟诪讬讛 [讜专爪讛 诇砖诪讜讟, 诇拽讟讜注 讗转 讬专讻讜], 讜砖讚讗 讝讬拽讗 讚讞诇讗 讜谞讞转 [讜讝专拽 讗讜转讜 讗诪讜讚讗讬 诇注讘专讜 谞讗讚 讞讜诪抓 讜讬专讚 讛讚讙 讜讘专讞]. 谞驻拽 讘转 拽诇讗 讗诪专 诇谉 [讬爪转讛 讘转 拽讜诇 讜讗诪专讛 诇谞讜]: 诪讗讬 讗讬转 诇讻讜 讘讛讚讬 拽专讟诇讬转讗 讚讚讘讬转讛讜 [诪讛 讬砖 诇讻诐 注诐 讗讜转讜 讗专讙讝 砖诇 讗砖转讜] 砖诇 专' 讞谞讬谞讗 讘谉 讚讜住讗, 砖讛讬讗 注转讬讚讛 讚砖讚讬讗 转讻诇转讗 [诇砖讬诐 转讻诇转] 讘讛 诇爪讚讬拽讬 诇注诇诪讗 讚讗转讬 [诇爪讚讬拽讬诐 诇注讜诇诐 讛讘讗]!


讗 讜讘注谞讬谉 讗讘谞讬诐 讟讜讘讜转 专讘 讬讛讜讚讛 讛讬谞讚讜讗 [诪讛讜讚讜] 诪砖转注讬 [讛讬讛 诪住驻专]: 讝讬诪谞讗 讞讚讗 讛讜讛 讗讝诇讬谞谉 讘住驻讬谞转讗 [驻注诐 讗讞转 讛讬讬谞讜 讛讜诇讻讬诐 讘住驻讬谞讛] 讜讞讝讬谞谉 讛讛讜讗 讗讘谉 讟讘讗 讚讛讜讛 讛讚讬专 诇讛 转谞讬谞讗 [讜专讗讬谞讜 讗讘谉 讟讜讘讛 砖讛讬讛 诪住讜讘讘 讗讜转讛 转谞讬谉], 谞讞讬转 讘专 讗诪讜专讗讬 诇讗转讜讬讛 [讬专讚 讗诪讜讚讗讬 诇讛讘讬讗 讗讜转讛]. 讗转讗 转谞讬谞讗 拽讗 讘注讬 诇诪讘诇注 诇讛 诇住驻讬谞转讗 [讘讗 讛转谞讬谉 讜专爪讛 诇讘诇讜注 讗转 讛住驻讬谞讛], 讗转讗 驻讬砖拽谞爪讗 驻住拽讬讛 诇专讬砖讬讛 [讘讗 注讜专讘 讜讞转讱 讗转 专讗砖讜 砖诇 讛转谞讬谉], 讗转讛驻讬讻讜 诪讬讗 讜讛讜讜 讚诪讗 [讛驻讻讜 讛诪讬诐 讜谞注砖讜 讚诐] 诪专讜讘 讙讜讚诇讜 砖诇 讛转谞讬谉, 讗转讗 转谞讬谞讗 讞讘专讬讛 砖拽诇讬讛 讜转诇讬讛 诇讬讛 讜讞讬讛 [讘讗 转谞讬谉 讗讞专 讞讘讬专讜 诇拽讞讜 讗转 讛讗讘谉 讜转诇讛 讘讜 讘转谞讬谉 讛讛专讜讙 讜讞讬讛]. 讛讚专 讗转讗 拽讗 讘注讬 讘诇注讗 诇住驻讬谞转讗 [讞讝专 讜讘讗 讜专爪讛 诇讘诇讜注 讗转 讛住驻讬谞讛], 讛讚专 讗转讗 爪讬驻专讗 驻住拽讬讛 诇专讬砖讬讛 [讞讝专讛 讜讘讗讛 讛爪讬驻讜专 讜讞转讻讛 讗转 专讗砖讜], 砖拽诇讜讛 诇讛讛讬讗 讗讘谉 讟讘讗 砖讚讬讜讛 诇住驻讬谞转讗 [诇拽讞讜 讗转 讛讗讘谉 讛讟讜讘讛 讛讝讜 讜讝专拽讜 讗讜转讛 诇住驻讬谞讛], 讛讜讛 讛谞讬 爪讬驻专讬 诪诇讬讞讬 讘讛讚谉 [讛讬讜 诇谞讜 爪讬驻讜专讬诐 诪诇讜讞讜转 讗讬转谞讜], 讗讜转讘讬谞讛讜 注诇讬讬讛讜 [砖诪谞讜 讗讜转讛 讗转 讛讗讘谉 注诇讬讛诐], 砖拽诇讜讛 讜驻专讞讜 诇讛讜 讘讛讚讛 [诇拽讞讜 讗转 讛讗讘谉 讜注驻讜 诇讛诐 讬讞讚 讗讬转讛].


讘 讜讘注谞讬谉 讬爪讜专讬诐 讙讚讜诇讬诐 砖讘讬诐, 注讜住拽讬诐 讘讗诇讜 砖谞讝讻专讜 讘诪拽专讗. 转谞讜 专讘谞谉 [砖谞讜 讞讻诪讬诐]: 诪注砖讛 讘专' 讗诇讬注讝专 讜专' 讬讛讜砖注 砖讛讬讜 讘讗讬谉 讘住驻讬谞讛, 讜讛讬讛 专' 讗诇讬注讝专 讬砖谉 讜专' 讬讛讜砖注 谞注讜专. 谞讝讚注讝注 专' 讬讛讜砖注 讜谞谞注专 专' 讗诇讬注讝专. 讗诪专 诇讜 专' 讗诇讬注讝专 诇专' 讬讛讜砖注: 诪讛 讝讛 讬讛讜砖注, 诪驻谞讬 诪讛 谞讝讚注讝注转? 讗诪专 诇讜: 诪讗讜专 讙讚讜诇 专讗讬转讬 讘转讜讱 讛讬诐. 讗诪专 诇讜: 砖诪讗 注讬谞讬讜 砖诇 诇讜讬转谉 专讗讬转, 讚讻转讬讘 [砖谞讗诪专] 讘讜: "讜注讬谞讬讜 讻注驻注驻讬 砖讞专" (讗讬讜讘 诪讗, 讬).


讙 讗诪专 专讘 讗砖讬, 讗诪专 诇讬 讛讜谞讗 讘专 谞转谉: 讝讬诪谞讗 讞讚讗 讛讜讛 拽讗 讗讝诇讬谞谉 讘诪讚讘专讗 [驻注诐 讗讞转 讛讬讬谞讜 诪讛诇讻讬诐 讘诪讚讘专], 讜讛讜讗讬 讗讟诪讗 讚讘砖专讗 讘讛讚谉 [讜讛讬讛 讬专讱 砖诇 讘砖专 讗讬转谞讜], 驻转讞谞讗 讜谞拽讬专谞讗 讜讗谞讞谞讗 讗注砖讘讬 [驻转讞谞讜 讗转 讛讬专讱 讜谞讬拽专谞讜 讗转 讙讬讚 讛谞砖讛 讜讛讞诇讘, 讜讛谞讞谞讜 注砖讘讬诐 注诇讬讛], 讗讚诪讬讬转讬谞谉 爪讬讘讬 讞诇诐 讗讟诪讗 [注讚 砖讛讘讗谞讜 注爪讬诐 谞转专驻讗讛 讛讬专讱], 讜讟讜讬谞谉 [讜爪诇讬谞讜 讗讜转讛]. 讻讬 讛讚专谉 诇讘转专 转专讬住专 讬专讞讬 砖转讗 [讻讗砖专 讞讝专谞讜 诇讗讜转讜 诪拽讜诐 诇讗讞专 砖谞讬诐 注砖专 讞讜讚砖讬 砖谞讛], 讞讝讬谞讛讜 诇讛谞讛讜 讙讜诪专讬 讚讛讜讜 拽讗 诪诇讞砖讬 [专讗讬谞讜 讗转 讛讙讞诇讬诐 讛诇诇讜 砖注讚讬讬谉 讛诐 诇讜讞砖讜转]. 讻讬 讗转讗讬 诇拽诪讬讛 [讻讗砖专 讘讗转讬 诇驻谞讬] 讗诪讬诪专, 讗诪专 诇讬: 讛讛讜讗 注讬砖讘讗 [讗讜转讜 注砖讘 砖砖诪转诐] 住诪转专讬 讛讜讛 [住诐 讞讬讬诐 讛讬讛], 讛谞讛讜 讙讜诪专讬 讚专讬转诪讗 讛讜讜 [讗讜转诐 讙讞诇讬诐 砖诇 专讜转诐 讛讬讜].


讚 讜注讜讚 讘注谞讬谉 讛诇讜讬转谉 谞讗诪专: "讜讬讘专讗 讗诇讛讬诐 讗转 讛转谞讬谞诐 讛讙讚诇讬诐" (讘专讗砖讬转 讗, 讻讗), 讛讻讗 转专讙讬诪讜 [讻讗谉 讘讘讘诇 转专讙诪讜]: 讗专讝讬诇讬 讚讬诪讗 [专讗诪讬 讛讬诐]. 专' 讬讜讞谞谉 讗诪专: 讝讛 诇讜讬转谉 谞讞砖 讘专讬讞 讜诇讜讬转谉 谞讞砖 注拽诇转讜谉, 砖谞讗诪专: "讘讬讜诐 讛讛讜讗 讬驻拽讚 讛' 讘讞专讘讜 讛拽砖讛 讜讛讙讚讜诇讛 讜讛讞讝拽讛 注诇 诇讜讬转谉 谞讞砖 讘专讬讞 讜注诇 诇讜讬转谉 谞讞砖 注拽诇转讜谉 讜讛专讙 讗转 讛转谞讬谉 讗砖专 讘讬诐" (讬砖注讬讛讜 讻讝, 讗). 


讛 (住讬诪谉 诇诪讬诪专讜转 讛讘讗讜转 砖诇 专讘讬 讬讛讜讚讛 讘砖诐 专讘: 讻诇 诪讛 砖讘专讗, 讘砖注讛 砖讘讬拽砖, 讬专讚谉 讬讜爪讗). 讗诪专 专讘 讬讛讜讚讛 讗诪专 专讘: 讻诇 诪讛 砖讘专讗 讛拽讚讜砖 讘专讜讱 讛讜讗 讘注讜诇诪讜 鈥� 讝讻专 讜谞拽讘讛 讘专讗诐. 讗祝 诇讜讬转谉 谞讞砖 讘专讬讞 讜诇讜讬转谉 谞讞砖 注拽诇转讜谉 鈥� 讝讻专 讜谞拽讘讛 讘专讗诐. 讜讗诇诪诇讬 (讜讗诐 讛讬讜) 谞讝拽拽讬谉 讝讛 诇讝讛 讜诪转专讘讬诐 鈥� 讛讬讜 诪讞专讬讘讬谉 讗转 讻诇 讛注讜诇诐 讻讜诇讜 诪讞诪转 专讬讘讜讬 讛讜讜诇讚讜转; 诪讛 注砖讛 讛拽讚讜砖 讘专讜讱 讛讜讗? 住讬专住 讗转 讛讝讻专, 讜讛专讙 讛谞拽讘讛 讜诪诇讞讛 诇住注讜讚讛 诇爪讚讬拽讬诐 诇注转讬讚 诇讘讗, 砖谞讗诪专: "讜讛专讙 讗转 讛转谞讬谉 讗砖专 讘讬诐" (讬砖注讬讛讜 讻讝, 讗).


讜讗祝 讘讛诪讜转 讘讛专专讬 讗诇祝 (专讗讛 转讛诇讬诐 谞, 讬) 鈥� 讝讻专 讜谞拽讘讛 讘专讗诐, 讜讗诇诪诇讬 谞讝拽拽讬谉 讝讛 诇讝讛 讜诪注诪讬讚讬诐 讜讜诇讚讜转 鈥� 诪讞专讬讘讬谉 讛讬讜 讗转 讻诇 讛注讜诇诐 讻讜诇讜 诪专讜讘 讙讜讚诇诐. 诪讛 注砖讛 讛拽讚讜砖 讘专讜讱 讛讜讗? 住讬专住 讗转 讛讝讻专, 讜爪讬谞谉 讗转 讛谞拽讘讛 讜砖诪专讛 诇爪讚讬拽讬诐 诇注转讬讚 诇讘讗, 砖谞讗诪专 注诇 讛讘讛诪讜转: "讛谞讛 谞讗 讻讞讜 讘诪转谞讬讜" (讗讬讜讘 诪, 讟讝) 鈥� 讝讛 讝讻专, "讜讗讜谞讜 讘砖专讬专讬 讘讟谞讜" (讗讬讜讘 诪, 讟讝) 鈥� 讝讜 谞拽讘讛, 砖诇讗 讛砖转诪砖讜 讘讗讘专讬讛诐 诇砖诐 专讘讬讛.


讜砖讜讗诇讬诐: 讛转诐 谞诪讬 诇讬住专住讬讛 [砖诐 讙诐 讻谉, 讘诇讜讬转谞讬诐, 砖讬住专住 讗转] 讛讝讻专 讜诇讬爪谞谞讛 [讜讬爪谞谉 讗转] 讛谞拽讘讛! 讜诪讚讜注 讛专讙 讗转 讛谞拽讘讛? 讜诪砖讬讘讬诐: 讛讚讙讬诐 驻专讬爪讬 [驻专讜爪讬诐] 讜讗讬谉 爪讬谞讜谉 诪讜注讬诇 诇讛诐, 讜讬转专讘讜 讘讻诇 讝讗转. 讜砖讜讗诇讬诐: 讜诇讬注讘讬讚 讗讬驻讻讗 [讜砖讬注砖讛 诇讛讬驻讱] 砖讬讛专讜讙 讗转 讛讝讻专 讜讬诪诇讞谞讜! 讜诪砖讬讘讬诐: 讗讬讘注讬转 讗讬诪讗 [讗诐 转专爪讛 讗诪讜专]: 谞拽讘讛 诪诇讬讞讗 诪注诇讬 [诪诇讜讞讛 诪注讜诇讛 讬讜转专]; 讗讬讘注讬转 讗讬诪讗 [讗诐 转专爪讛 讗诪讜专], 讻讬讜谉 讚讻转讬讘 [砖谞讗诪专]: "诇讜讬转谉 讝讛 讬爪专转 诇砖讞拽 讘讜" (转讛诇讬诐 拽讚, 讻讜), 讘讛讚讬 [注诐] 讛谞拽讘讛 诇讗讜 讗讜专讞 讗专注讗 [讗讬谉 讝讛 讚专讱 讗专抓 诇砖讞拽]. 讜砖讜讗诇讬诐: 讛讻讗 谞诪讬 诇讬诪诇讞讛 [讻讗谉 讙诐 讻谉, 讘讘讛诪讜转, 砖讬诪诇讞 讗转] 讛谞拽讘讛, 讜诪讚讜注 爪讬谞谉 讗讜转讛? 讜诪砖讬讘讬诐: 讻讜讜专讗 诪诇讬讞讗 诪注诇讬 [讚讙 诪诇讜讞 讟讜讘 讛讜讗], 讘砖专讗 诪诇讬讞讗 诇讗 诪注诇讬 [讘砖专 诪诇讜讞 讗讬谞讜 讟讜讘].


讜讗诪专 专讘 讬讛讜讚讛 讗诪专 专讘: 讘砖注讛 砖讘讬拽砖 讛拽讚讜砖 讘专讜讱 讛讜讗 诇讘专讗讜转 讗转 讛注讜诇诐, 讗诪专 诇讜 诇砖专 砖诇 讬诐: 驻转讞 驻讬讱 讜讘诇注 讻诇 诪讬诪讜转 砖讘注讜诇诐 讜转讬专讗讛 讛讬讘砖讛. 讗诪专 诇驻谞讬讜 讛砖专: 专讘讜谞讜 砖诇 注讜诇诐, 讚讬 砖讗注诪讜讚 讘砖诇讬 讘诪讬诐 砖讬砖 诇讬 讘讬诐. 诪讬讚 讘注讟 讘讜 讛拽讚讜砖 讘专讜讱 讛讜讗 讜讛专讙讜, 砖谞讗诪专: "讘讻讞讜 专讙注 讛讬诐 讜讘转讘讜谞转讜 诪讞抓 专讛讘" (讗讬讜讘 讻讜, 讬讘).


讗诪专 专' 讬爪讞拽, 砖诪注 诪讬谞讛 [诇诪讚 诪讻讗谉] 砖砖专讜 砖诇 讬诐 "专讛讘" 砖诪讜, 讜讗诇诪诇讗 诪讬诐 砖讘讬诐 诪讻住讬谉 讗讜转讜 讗转 讛砖专 砖诇 讛讬诐 鈥� 讗讬谉 讻诇 讘专讬讛 讬讻讜诇讛 诇注诪讜讚 讘专讬讞讜, 砖讛专讬 诪转 讛讜讗 讜诪住专讬讞. 砖谞讗诪专: "诇讗 讬专注讜 讜诇讗 讬砖讞讬转讜 讘讻诇 讛专 拽讚砖讬 讻讬 诪诇讗讛 讛讗专抓 讚注讛 讗转 讛' 讻诪讬诐 诇讬诐 诪讻住讬诐" (讬砖注讬讛讜 讬讗, 讟), 讗诇 转拽专讬 (转讛讗 拽讜专讗) "诇讬诐 诪讻住讬诐", 讗诇讗: "诇砖专讛 砖诇 讬诐 (砖讛讜讗 讛拽专讜讬 "讬诐") 诪讻住讬诐".


讜讗诪专 专讘 讬讛讜讚讛 讗诪专 专讘: 谞讛专 讛讬专讚谉 讬讜爪讗 诪诪注专转 驻诪讬讬住. 转谞讬讗 谞诪讬 讛讻讬 [砖谞讜讬讛 讘专讬讬转讗 讙诐 讻谉]: 讬专讚谉 讬讜爪讗 诪诪注专转 驻诪讬讬住, 讜诪讛诇讱 讘讬诪讛 砖诇 住讬讘讻讬 (讗讙诐 讛讞讜诇讛) 讜讘讬诪讛 砖诇 讟讘专讬讗 (讬诐 讻谞专转), 讜诪转讙诇讙诇 讜讬讜专讚 诇讬诐 讛讙讚讜诇, 讜诪转讙诇讙诇 讜讬讜专讚 诪砖诐 注讚 砖讛讜讗 诪讙讬注 诇驻讬讜 砖诇 诇讜讬转谉, 砖谞讗诪专: "讬讘讟讞 讻讬 讬讙讬讞 讬专讚谉 讗诇 驻讬讛讜" (讗讬讜讘 诪, 讻讙). 诪转拽讬祝 诇讛 [诪拽砖讛 注诇 讻讱] 专讘讗 讘专 注讜诇讗: 讛讗讬 [驻住讜拽 讝讛] 讘讘讛诪讜转 讘讛专专讬 讗诇祝 讻转讬讘 [谞讗诪专] 讜诇讗 讘诇讜讬转谉! 讗诇讗 讗诪专 专讘讗 讘专 注讜诇讗: 讗讬诪转讬 讘讛诪讜转 讘讛专专讬 讗诇祝 讘讟讜讞讜转? 讘讝诪谉 砖诪讙讬讞 讬专讚谉 讘驻讬讜 砖诇 诇讜讬转谉.


讜 (住讬诪谉 诇诪讬诪专讜转 讛讘讗讜转 砖诇 专讘 讚讬诪讬: 讬诪讬诐 砖诪拽讬驻讬诐, 注转讬讚 讙讘专讬讗诇, 讘砖注讛 砖诇讜讬转谉 专注讘). 讻讬 讗转讗 [讻讗砖专 讘讗] 专讘 讚讬诪讬 诪讗专抓 讬砖专讗诇 诇讘讘诇 讗诪专 讘砖诐 专' 讬讜讞谞谉, 诪讗讬 讚讻转讬讘 [诪讛讜 砖谞讗诪专]: "讻讬 讛讜讗 注诇 讬诪讬诐 讬住讚讛 讜注诇 谞讛专讜转 讬讻讜谞谞讛" (转讛诇讬诐 讻讚, 讘)? 鈥� 讗诇讜 砖讘注讛 讬诪讬诐 讜讗专讘注讛 谞讛专讜转 砖诪拽讬驻讬谉 讗转 讗专抓 讬砖专讗诇, 讜讗诇讜 讛谉 砖讘注讛 讬诪讬诐: 讬诪讛 砖诇 讟讘专讬讗 (讬诐 讻谞专转), 讜讬诪讛 砖诇 住讚讜诐 (讬诐 讛诪诇讞), 讜讬诪讛 砖诇 讞讬诇转, 讜讬诪讛 砖诇 讞讬诇转讗, 讜讬诪讛 砖诇 住讬讘讻讬, 讜讬诐 讗住驻诪讬讗, 讜讬诐 讛讙讚讜诇; 讜讗诇讜 讛谉 讗专讘注讛 谞讛专讜转: 讬专讚谉, 讜讬专诪讜讱, 讜拽讬专讜诪讬讜谉 讜驻讬讙讛 砖讛诐 谞讛专讜转 讚诪砖拽.


讻讬 讗转讗 [讻讗砖专 讘讗] 专讘 讚讬诪讬 诪讗专抓 讬砖专讗诇 诇讘讘诇 讗诪专 讘砖诐 专' 讬讜谞转谉: 注转讬讚 讛诪诇讗讱 讙讘专讬讗诇 诇注砖讜转

